CELEX: 31981D0610
Language: el
Date: 1981-06-01 00:00:00
Title: 81/610/ΕΟΚ: Απόφαση τής Επιτροπής τής 1ης Ιουνίου 1981 περί χορηγήσεως αδείας στήν Ιταλική Δημοκρατία νά εξαιρέσει από τήν κοινοτική μεταχείριση τά υφάσματα εκ λίνου ή ραμί καταγωγής Τσεχοσλοβακίας (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0610

81/610/ΕΟΚ: Απόφαση τής Επιτροπής τής 1ης Ιουνίου 1981 περί χορηγήσεως αδείας στήν Ιταλική Δημοκρατία νά εξαιρέσει από τήν κοινοτική μεταχείριση τά υφάσματα εκ λίνου ή ραμί καταγωγής Τσεχοσλοβακίας (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 226 της 12/08/1981 σ. 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Ιουνίου 1981  περί χορηγήσεως αδείας στην Ιταλική Δημοκρατία να εξαιρέσει από την κοινοτική μεταχείριση τα υφάσματα εκ λίνου ή ραμί καταγωγής Τσεχοσλοβακίας  (Το κείμενο στην ιταλική γλώσσα είναι το μόνο αυθεντικό)  (81/610/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 15 Μαΐου 1981 η ιταλική κυβέρνηση υπέβαλε αίτηση, δυνάμει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να της χορηγηθεί άδεια να εξαιρέσει από την κοινοτική μεταχείριση τα υφάσματα από λίνο ή ραμί της κλάσεως 54.05 του Κοινού Δασμολογίου κατηγορία 117, καταγωγής Τσεχοσλοβακίας, τα οποία τίθενται σε ελεύθερη κυκλοφορία στα άλλα Κράτη μέλη·  ότι στην Ιταλία η εισαγωγή των εν λόγω προϊόντων, καταγωγής Τσεχοσλοβακίας, υπόκειται σε ετήσια ποσόστωση, σύμφωνα με την απόφαση 80/1278/ΕΟΚ του Συμβουλίου (2)·  ότι, ως εκ τούτου, υφίστανται ανισότητες στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατόν να επιτευχθεί μόνο σταδιακά·  ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι η Ιταλία έχει αποδεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων, καταγωγής των εν λόγω τρίτων χωρών, για ποσό που αντιπροσωπεύει το 24,5 % περίπου της ποσοστώσεως·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του εν λόγω προϊόντος καταγωγής τρίτων χωρών ανήλθαν σε 1 168 τόνους κατά το 1979 και σε 927 τόνους κατά το 1980·  ότι οι τιμές των εν λόγω προϊόντων, καταγωγής Τσεχοσλοβακίας, είναι περίπου κατά 48 % χαμηλότερες των τιμών παρομοίων προϊόντων τα οποία παράγονται στην Ιταλία·  ότι η παραγωγή παρομοίων προϊόντων στην Ιταλία μειώθηκε από 1 000 τόνους κατά το 1979 σε 940 τόνους κατά το 1980· ότι το ποσοστό της εσωτερικής αγοράς του προϊόντος αυτού μειώθηκε από 38 % κατά το 1979 σε 36 % κατά το 1980·  ότι το απασχολούμενο προσωπικό στον τομέα αυτό μειώθηκε από 10 200 κατά το 1979 σε 8 000 κατά το 1980·  ότι η πραγματοποίηση άλλων εμμέσων εισαγωγών, που αναμένεται να προστεθούν σε εκείνες που έχουν ήδη πραγματοποιηθεί ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως το άρθρο 3·  ότι μία αίτηση για χορήγηση τίτλου εισαγωγής 16 470 τόνων βρίσκεται κανονικά σε εκκρεμότητα στις αρχές του Κράτους μέλους το οποίο κατέθεσε την αίτηση· ότι η αίτηση αυτή δεν πρέπει να καλυφθεί με μία τέτοια  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στην Ιταλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω, καταγωγής Τσεχοσλοβακίας, τα  οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλου εισαγωγής μετά τις 11 Μαΐου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 54.05  (κώδικας NIMEXE:  54.05-21, 25, 31, 35, 38, 51, 55, 61, 68)  (κατηγορία: 117)  // Υφάσματα εκ λίνου ή ραμί  //   //  Άρθρο 2  Η παρούσα απόφαση εφαρμόζεται μέχρι τις 31 Οκτωβρίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, την 1η Ιουνίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 376 της 31. 12. 1980, σ. 1.